Common Voice

Is tionscadal sluafhoinsithe é **[[Common Voice]]** a chuir Mozilla ar bun chun corpas cainte saor agus oscailte a chruthú. Tacaíonn oibrithe deonacha leis an tionscadal trí shampla-abairtí a thaifeadadh le micreafón agus trí thaifeadtaí úsáideoirí eile a athbhreithniú. Bailítear na habairtí tras-scríofa i mbunachar sonraí gutha atá ar fáil faoin gceadúnas fearainn phoiblí CC0. Cinntíonn an ceadúnas seo gur féidir le forbróirí an bunachar sonraí a úsáid le haghaidh feidhmchlár guth-go-téacs agus téacs-go-guth gan srianta ná costais.

Fuair polasaí seo na foinse oscailte moladh ó *[[Nós (iris)|NÓS]]*: "Ba chóir dúinn uile feidhmiú de réir an chur chuige seo, le gur féidir linn acmhainní a roinnt agus tógáil ar obair a chéile." Táthar ag súil go gcuirfidh an chorpas seo le hinniúlacht taighdeoirí samhail aitheanta cainte a chur ar fáil don Ghaeilge.

## Aidhmeanna
Tá sé mar aidhm ag Common Voice samplaí gutha éagsúla a sholáthar. De réir Katharina Borchert ó Mozilla, bhí go leor tionscadal ann cheana a bhain úsáid as tacair shonraí ó raidió poiblí nó a raibh tacair shonraí acu nach raibh ionadaíocht leordhóthanach ann do mhná ná do dhaoine le blasanna láidre.

## Bunachar sonraí gutha
Scaoileadh an chéad tacar sonraí i mí na Samhna 2017. Bhí níos mó ná 20,000 úsáideoir ar fud an domhain tar éis 500 uair a chloig d’abairtí Béarla a thaifeadadh.

I mí Feabhra 2019, eisíodh an chéad bhaisc teangacha lena n-úsáid. Áiríodh leis seo 18 teanga: Béarla, Fraincis, Gearmáinis agus Mandairínis, ach teangacha nach bhfuil chomh coitianta céanna ar nós Breatnais agus an Chaibílis. San iomlán, bhí beagnach 1,400 uair an chloig de thaifeadtaí gutha ann ó níos mó ná 42,000 rannpháirtí.

Ó mhí Iúil 2020 i leith, tá 7,226 uair an chloig de thaifeadtaí gutha bailithe sa bhunachar sonraí i 54 teanga, agus tá 5,591 uair an chloig díobh sin deimhnithe ag oibrithe deonacha.

I mí na Bealtaine 2021, i ndiaidh na hoibre chun an Ruandais a chur leis, fuair siad deontas chun an Ciosvahaílis a chur leis freisin.

Ag tús 2022, chuaigh Bengali.AI i gcomhpháirtíocht le Common Voice chun an tionscadal "*Bangla Speech Recognition*" a bhfuil sé mar aidhm aige go dtuigfidh meaisíní an Bheangáilis. Bailíodh 2000 uair an chloig d'urlabhra agus é mar aidhm níos mó ná 10,000 uair an chloig a bhaint amach.

I Meán Fómhair 2022, fógraíodh gurbh í Tíbhis Ghána an 100ú teanga a cuireadh le bunachar sonraí Mozilla Common Voice.

Faoi Dheireadh Fómhair 2022, bailíonn Mozilla Common Voice sonraí gutha go hoifigiúil do na teangacha seo a leanas:

* An Airméinis
* An Araibis
* An Asaimis
* An Astúiris
* An Bhaiscíris
* An Basáis
* An Bhascais
* An Bhealarúisis
* An Bheangáilis
* An Béarla
* An Bhreatnais
* An Bhriotáinis
* An Bhulgáiris
* An Chaibílis (féach Teangacha na mBeirbeireach)
* An Chasaicis
* An Chatalóinis
* Chin Hakha
* An Chirgisis
* An Choirdis (an chanúint Lárnach agus An Churmainsis)
* An Chóiréis
* An Danmhairgis
* An Divéihis
* An Éirsis
* Esperanto
* An Fhionlainnis
* An Fhraincis
* An Fhreaslainnis
* An Ghaeilge
* An Ghailísis
* An Ghearmáinis
* An Ghréigis
* An Ghuaráinis
* Haiciainis na Téaváine
* An Hásais
* An Hiondúis
* An Indinéisis
* An Interlingua
* An Iodáilis
* An Ioruais (An Nua-Ioruais)
* An Laitvis
* An Lugandais
* An Mhacadóinis
* An Mhailéalaimis
* An Mhairis (canúintí na móinteach agus na gcnoc)
* An Mháltais
* An Mharaitis
* An Mhocsais
* An Mhongóilis
* An Neipeailis
* An Oirísis
* An Ollainnis
* An Phaistis
* An Pheirsis
* An Pholainnis
* An Phortaingéilis
* An Phuinseáibis
* An Rómainis (canúintí Surselva agus Vallader)
* An Rómáinis
* An Ruandais
* An Rúisis
* An Sachais
* An Sairdínis
* An Santáilis
* An Saraidhcis
* An tSeapáinis
* An tSeicis
* An tSeirbis
* An tSeoirsis
* An tSínis (An Chantainis agus An Mhandairínis)
* An tSiuvaisis
* An tSlóivéinis
* An tSoirbis Uachtarach
* An Spáinnis
* An tSualainnis
* An Svahaílis
* An Tamailis
* An Tatáiris
* An Téalainnis
* An Tíbhis
* An Tigréis
* An Tigrinis
* Toki Pona
* An Tuircis
* An Úcráinis
* An Uigiúiris
* An Úisbéiceastáinis
* An Urdúis
* An Vítneaimis
* An Vóitis

## Naisc sheachtracha

* Suíomh oifigiúil: commonvoice.mozilla.org/ga-IE
* Suíomh do thionscadal na Gaeilge: commonvoice.mozilla.org/ga-IE/speak

## Féach freisin
* Lingua Libre
* Forvo

## Tagairtí

Catagóir:Mozilla
Catagóir:Ríomhtheangeolaíocht
Catagóir:Bunachair shonraí ar líne
Catagóir:Bunachair shonraí
Catagóir:Suímh ghréasáin
Catagóir:Próiseáil teanga nádúrtha
Catagóir:Bogearraí saora
Catagóir:Oibriú go deonach
Catagóir:Bogearraí aitheantais urlabhra
Catagóir:Tacair sonraí i meaisínfhoghlaim
Catagóir:Airíonna idirnáisiúnta a bunaíodh in 2017